পুঁজিৰ নাটনিয়ে ডিমা হাছাও স্বায়ত্তশাসিত পৰিষদত এতিয়া জীয়াতু ভোগাইছে ইয়াৰ কৰ্মচাৰীক। যোৱা এঘাৰ মাহ ধৰি পৰিষদখনে ইয়াৰ কৰ্মচাৰীৰ দৰমহা দিব পৰা নাই। এই জটিল পৰিস্থিতিত পৰা কৰ্মচাৰীসকলৰ অৱস্থা এতিয়া এনে পৰ্য্যায় পাইছেগৈ যে যোৱা এপ্ৰিল মাহত এজন কৰ্মচাৰীয়ে আত্মহত্যাও কৰিব লগীয়া হয়। কৰ্মচাৰীসকলে তেওঁলোকৰ পৰিয়াল পোহপাল দিয়াত ইমানেই অসুবিধাৰ সন্মুখীন হৈছে যে বহুতৰ বাহিৰত পঢ়িবলৈ যোৱা সন্তান অভিভাৱকৰ পৰা ধনৰ যোগান নোপোৱা বাবেই ঘৰলৈ ঘূৰি আহিব লগীয়া পৰিস্থিতি হৈছে। এই অচলাৱস্থাত অতিষ্ঠ হৈ যোৱা ২২ নৱেম্বৰত ডিমা হাছাও স্বায়ত্তশাসিত পৰিষদৰ জিলাৰ অতিৰিক্ত প্ৰাথমিক শিক্ষা বিষয়া প্ৰসন্ন হাচনুৱে তেওঁৰ পদত্যাগ পত্ৰ দাখিল কৰে। হাচনু পৰিষদৰ কৰ্মচাৰী সংস্থাৰ সভাপতি আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
